ai4bharat/Pralekha huggingface dataset:
குடியரசுத் தலைவர் செயலகம்
நே பி தா சென்றுள்ள குடியரசுத் தலைவர் திரு. ராம் நாத் கோவிந்த் மற்றும் அந்நாட்டு கவுன்சிலருடன் சந்திப்பு
மியான்மரில் தமது மூன்று நாள் பயணத்தை இன்று  தொடங்கிய குடியரசுத்தலைவர் திரு.ராம் நாத் கோவிந்த், தலைநகர் நே பி தா-வில் உள்ள அதிபர் மாளிகைக்குச் சென்றார். அங்கு அவரை, மியான்மர் அதிபர் யு. வின் மின்ட் பாரம்பரிய முறைப்படி வரவேற்றார்.
அதனைத் தொடர்ந்து இரு நாட்டு குழுக்கள் இடையேயான பேச்சுவார்த்தை குடியரசுத் தலைவர் தலைமையில் நடைபெற்றது. அப்போது பேசிய குடியரசுத் தலைவர், மியான்மர் நாட்டுடனான நட்புறவுக்கு இந்தியா அதிக முக்கியத்துவம் அளிப்பதாகக் கூறினார். இந்தியாவின் “கிழக்கை நோக்குங்கள்” மற்றும் “அண்டை நாடு முதலில்” ஆகிய கொள்கைகளின்படி மியான்மர் நாடு இந்தியாவின் முக்கிய நட்பு நாடு என்றும் அவர் குறிப்பிட்டார். இந்தியாவிலிருந்து தென்கிழக்கு ஆசியா மற்றும் ஆசியான் நாடுகளுக்கு செல்வதற்கான “இயற்கை பாலமாக” மியான்மர் திகழ்கிறது என்றும் திரு.ராம் நாத் கோவிந்த் குறிப்பிட்டார்.
பின்னர் மியான்மர் அரசின் கவுன்சிலர் திருமதி ஆங் சான் சூ கி-யையும் குடியரசுத் தலைவர் சந்தித்துப் பேசினார். இரு தலைவர்களும் பல்வேறு இருதரப்பு மற்றும் சர்வதேச பிரச்சினைகள் குறித்து விவாதித்தனர். அப்போது பேசிய குடியரசுத் தலைவர் மியான்மரில் மேற்கொள்ளப்பட்டு வரும் சீர்திருத்தங்களை இந்தியா வெகுவாக பாராட்டுவதாகக் கூறினார். மியான்மர் தற்போது மிகவும் சவாலான காலகட்டத்தில் உள்ளது என்பதை இந்தியா உணர்ந்துள்ளதாகவும் அந்நாட்டின் தேசிய அமைதி நடவடிக்கைகளின் நோக்கங்களுக்கு இந்தியா முழு ஆதரவு அளிக்கும் என்றும் திரு. ராம் நாத் கோவிந்த் தெரிவித்தார்.
இந்த சந்திப்புகளின்போது இந்தியா- மியான்மர் இடையே இரண்டு ஒப்பந்தங்களும் கையெழுத்தானது. மேலும் ராக்கினே வளர்ச்சி திட்டத்தின் கீழ் முதல் கட்டமாக கட்டப்பட்ட 50 வீடுகளையும் குடியரசுத் தலைவர் முறைப்படி ஒப்படைத்தார்.
பிரதமர் அலுவலகம்
மும்பையில் சுவர் இடிந்த விபத்தில் நேரிட்ட உயிரிழப்பிற்கு பிரதமர் இரங்கல் பிரதமரின் தேசிய நிவாரண நிதியிலிருந்து கருணைத்தொகை அறிவிப்பு
மும்பையின் செம்பூர் மற்றும் விக்ரோலியில் சுவர்கள் இடிந்த விபத்தில் ஏற்பட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார். உயிரிழந்தவர்களின் குடும்பத்தினருக்கு தலா ரூ. 2 லட்சம், படுகாயம் அடைந்தவர்களுக்கு ரூ. 50,000மும் கருணைத் தொகையாக வழங்கப்படும் என்று அவர் அறிவித்துள்ளார்.
பிரதமர் அலுவலகம் வெளியிட்டுள்ள சுட்டுரைச் செய்தியில், “மும்பையின் செம்பூர் மற்றும் விக்ரோலியில் சுவர்கள் இடிந்த விபத்தில் நேரிட்ட உயிரிழப்பை அறிந்து மிகவும் வருந்தினேன். இந்தத் துயர தருணத்தில் பாதிக்கப்பட்டவர்களின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன்: பிரதமர் @narendramodi
மும்பையில் சுவர் இடிந்த விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சமும், காயமடைந்தவர்களுக்கு ரூ. 50,000மும் கருணைத் தொகையாக வழங்கப்படும்”, என்று குறிப்பிடப்பட்டுள்ளது.
-----
(
பிரதமர் அலுவலகம்
மகாத்மா காந்தியின் நினைவு நாளையொட்டி பிரதமர் அவருக்கு மரியாதை செலுத்தியுள்ளார்
நமது நாட்டிற்காக தியாகம் செய்த அனைவருக்கும் பிரதமர் மரியாதை செலுத்தியுள்ளார்
மகாத்மா காந்தியின் நினைவுநாளையொட்டி பிரதமர் திரு நரேந்திர மோடி அவருக்கு மரியாதை செலுத்தி, அவரது ஆழ்ந்த சிந்தனைகளை நினைவுகூர்ந்துள்ளார். அத்துடன் நமது நாட்டிற்காக தியாகம் செய்த அனைவருக்கும் திரு மோடி மரியாதை செலுத்தியுள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“நான் பாபுவின் நினைவு நாளில் அவரை வணங்குகிறேன், அவரது ஆழ்ந்த சிந்தனைகளை நினைவு கூர்கிறேன். நமது நாட்டுக்கான சேவையில் தியாகம் செய்த அனைவருக்கும் நான் மரியாதை செலுத்துகிறேன். அவர்களின் தியாகங்கள் ஒருபோதும் மறக்கப்படாது, வளர்ச்சியடைந்த இந்தியாவை உருவாக்க உழைக்க வேண்டும் என்ற நமது உறுதியை அவை வலுப்படுத்தும்.”
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 90 கோடியை கடந்து குறிப்பிடத்தக்க சாதனை
நாட்டில் கடந்த 24 மணி நேரத்தில் 73,76,846 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 90 கோடியை  கடந்து விட்டது. 87,84,333 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 25,930 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,30,94,529- ஆக அதிகரித்துள்ளது.
இதைத் தொடர்ந்து குணமடைந்தோர் வீதம் தற்போது 97.87 சதவீதமாக உள்ளது. கடந்த 2020 மார்ச் முதல் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 98 நாட்களாக 50,000க்கும் கீழ் உள்ளது.
கடந்த 24 மணி நேரத்தில் 22, 842 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் எண்ணிக்கை 2,70,557; கடந்த 199 நாட்களில் மிக குறைந்த எண்ணிக்கை. நாட்டில் கொவிட் சிகச்சை பெறுபவர்களின் சதவீதம் தற்போது 0.80 சதவீதமாக உள்ளது.
கடந்த 24 மணி நேரத்தில் 12,65,734 கொவிட் பரிசோதனைகள் செய்யப்பட்டன. இதுவரை மொத்தம் 57.32 கோடி கொவிட் பரிசோதனைகள் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1760524
இளைஞர் நலன் மற்றும் விளையாட்டு அமைச்சகம்
தேசிய விளையாட்டுகள் தினத்தன்று திரு தர்மேந்திர பிரதான், திரு அனுராக் சிங் தாக்கூர், திரு நிஷித் பிரமாணிக் ஆகியோர் விளையாட்டு வீரர்கள் உடல்தகுதி ஆளுமைகள் ஆகியோருடன் கலந்துரையாடினர்
நாடு முழுவதும் தேசிய விளையாட்டுகள் தினம் கொண்டாடப்படுவதையொட்டி மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதான், மத்திய இளைஞர் நலன் மற்றும் விளையாட்டுக்கள் துறை அமைச்சர் திரு அனுராக் சிங் தாக்கூர், இளைஞர் நலன் மற்றும் விளையாட்டுக்கள் துறை இணையமைச்சர் திரு நிஷித் பிரமாணிக் ஆகியோர் விளையாட்டு வீரர்கள் உடல்தகுதி ஆளுமைகள் ஆகியோருடன் கலந்துரையாடினர்.
இந்த நிகழ்ச்சியில் பேசிய திரு பிரதான், பிரதமர் திரு நரேந்திர மோடி தலைமையிலான அரசு, விளையாட்டுக்களை பிரபலபடுத்தவும், விளையாட்டு ஆளுமைகளை வளர்க்கவும் முயற்சிகளை மேற்கொண்டிருப்பதாக கூறினார். தேசிய கல்விக் கொள்கை 2020, பாடத்திட்டத்தின் ஒரு பகுதியாக விளையாட்டுக்களை கொண்டுள்ளது என்றும், விளையாட்டுக்களை ஒருங்கிணைத்த கற்றல் முறைக்கு முக்கியத்துவம் அளிப்பதாகவும், அதே போல் வாழ்நாள் அணுகுமுறையாக உடல்தகுதியை ஏற்றுக்கொண்டுள்ளதாகவும் அமைச்சர் கூறினார்.
திரு அனுராக்சிங் தாக்கூர் பேசுகையில், நமது பிரதமரின் தொலைநோக்கிற்கு ஏற்ப விளையாட்டுகளின் குவி மையமாகவும், விளையாட்டுளில் ஆதிக்கம் செலுத்துவதாகவும் இந்தியா மாறும் காலம் வந்துள்ளது என்றார். பல்வேறு சர்வதேச போட்டிகளில் நமது விளையாட்டு வீரர்களின் வெற்றிகள் இதனை வெளிப்படுத்துகின்றன என்றும் அவர் கூறினார்.
இந்த கலந்துரையாடலில் காமன்வெல்த் விளையாட்டுப் போட்டிகள் 2022-ல் தங்கப்பதக்கம் வென்ற குத்துச்சண்டை வீரர் நிக்கத் ஜரின், காமன்வெல்த் விளையாட்டுப் போட்டிகள் 2022-ன் மாற்றுத்திறனாளிகளுக்கான டேபிள் டென்னிஸ் போட்டியில் தங்கப்பதக்கம் வென்ற பவினா பட்டேல் உள்ளிட்டோர் பங்கேற்றனர்.
தேசிய விளையாட்டுகள் தினம் முதன் முறையாக இந்த ஆண்டு நாடு முழுவதும் கொண்டாடப்பட்டது. மாணவர்களிடையே விளையாட்டுகள் குறித்து விழிப்புணர்வை ஏற்படுத்த ஜம்முவில் இருந்து திருவனந்தபுரம் வரை நாடு முழுவதும் 26 விளையாட்டு ஆளுமைகள், 26 பள்ளிகளுக்கு சென்றிருந்தனர்.
பள்ளிகளுக்கான உடல்தகுதி இந்தியாவின் இரண்டாவது வினாடி-வினா போட்டி தொடங்குவது பற்றிய அறிவிப்பு இந்த நிகழ்ச்சியில் வெளியிடப்பட்டது. இதற்கான பதிவு செப்டம்பர் 3-ல் தொடங்கி, அக்டோபர் 15 வரை நடைபெறும். வினாடி-வினாவுக்கான மொத்த பரிசுத்தொகை ரூ.3.25 கோடியாகும்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1855353
PIB Headquarters
கொவிட்-19 - பிஐபி செய்தித் தொகுப்பு
24.08.2020
கொவிட்-19 - பிஐபி செய்தித் தொகுப்பு
· பிரதமர் அலுவலகம்
· தேர்தல் ஆணையம்
· நுகர்வோர் நலன், உணவு மற்றும் பொது விநியோகம் அமைச்சகம்
· பாதுகாப்பு அமைச்சகம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· மனித வள மேம்பாட்டு அமைச்சகம்
· தகவல் மற்றும் ஒலிபரப்பு அமைச்சகம்
· பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
· ரெயில்வே அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· அறிவியல் மற்றும் தொழில்நுட்பத்துறை
· சமூக நிதி மற்றும் அதிகாரமளித்தல் அமைச்சகம்
· சுற்றுலா அமைச்சகம்
· சிறப்பு சேவைகள் மற்றும் கட்டுரைகள்
(
உள்துறை அமைச்சகம்
கோவிட்–19 தொற்றுக்கு எதிரான மத்திய உள்துறை அமைச்சக கட்டுப்பாட்டு அறையின் நடவடிக்கைகளை சீராய்வு செய்தார் அமித்ஷா
கோவிட் – 19 தொற்றுக்கு எதிரான தடுப்பு நடவடிக்கைகளுக்காக, பிரதமர் திரு. நரேந்திர மோடி தலைமையில் அமைக்கப்பட்டுள்ள மத்திய உள்துறை அமைச்சகக் கட்டுப்பாட்டு அறையின் நடவடிக்கைகள் பற்றி புதுதில்லியில் இன்று, மத்திய உள்துறை அமைச்சர் திரு.அமித்ஷா தலைமையில், சீராய்வு கூட்டம் நடைபெற்றது.
பல்வேறு மாநிலங்களில் தற்போது கோவிட் – 19 தொற்று நிலை குறித்து, கட்டுப்பாட்டு அறையின் அதிகாரிகளுடன் உள்துறை அமைச்சர் ஆலோசித்தார். அவர்களின் கருத்துக்களை ஏற்றுக் கொண்ட அமைச்சர், அவர்களின் சிறப்பான சேவையை பாராட்டினார். மத்திய உள்துறை அமைச்சகத்தின் கட்டுப்பாட்டு அறை வாரம் முழுவதும் 24 மணி நேரமும் செயல்படுகிறது. இது மாநிலங்களை ஒருங்கிணைக்கும் பணியை மட்டுமின்றி, மத்திய அரசின் பல்வேறு அமைச்சகத்தையும் ஒருங்கிணைத்து, கொள்ளை நோய்க்கு எதிராக போராடி வருகிறது.
(
ஜல்சக்தி அமைச்சகம்
ஜல்ஜீவன் இயக்கம்: 2023 –ஆம் ஆண்டு வாக்கில் 100 சதவீத குடிநீர்க் குழாய் இணைப்பு வழங்க அருணாச்சல் திட்டம்.
அருணாச்சலப் பிரதேசத்தில் 2000 அடி உயரத்தில் பசுமையான சூழலில் அமைந்துள்ள செரின் கிராமம் குதூகலமடைய எல்ல வகையான காரணங்களும் உள்ளன. ஏனெனில், செரின் கிராமத்துக்கும், நல்ல சாலைக்கும் இடைப்பட்ட தூரம் 22 கி.மீட்டர். இந்தக் கிராமத்தில் விசி பழங்குடியினர் வசிக்கின்றனர். இக்கிராமத்தின் மொத்த மக்கள் தொகை 130. இதற்கு முன்பு , இக்கிராமத்தைச் சேர்ந்தவர்களுக்கு , குறிப்பாக முதியோருக்கு தண்ணீர் எடுத்து வருவது மிகப்பெரிய கடினமான வேலையாக இருந்து வந்தது. அவர்கள் அருகில் உள்ள நீரோடையில் தண்ணீர் பிடிக்க வேண்டியிருந்தது. இப்போது, செரின் குடிநீர் விநியோகத் திட்டத்தின் பயனாக, ஒவ்வொரு வீட்டிலும் குழாய் இணைப்பு கொடுக்கப்பட்டுள்ளது.
அரசின் விருப்பத்துக்குரிய முக்கியமான திட்டமான ஜல்ஜீவன் இயக்கத்தின் கீழ், அருணாச்சலப் பிரதேச அரசு, மாநிலத்தின் அனைத்து வீடுகளுக்கும் 2023 –ஆம் ஆண்டுக்குள் 100 சதவீத குழாய் இணைப்பு வழங்க முடிவு செய்துள்ளது.
மலைகள் சூழ்ந்த மாநிலமாக இருப்பதால், அருணாச்சலப் பிரதேசத்தில் புவியீர்ப்பு அடிப்படையில் குடிநீர் விநியோகம் நடைபெற்று வருகிறது. சமவெளிப் பகுதியிலிருந்து தண்ணீரை சேமிக்க கட்டுமானம் ஒன்று அமைக்கப்பட்டு வருகிறது. அங்கிருந்து வீடுகளுக்குக் குழாய் இணைப்பு கொடுக்கப்படுகிறது. அதில் தண்ணீர் விநியோகம் செய்யப்படுகிறது. முந்தைய காலங்களில், தனிநபர் நுகர்வுக்கான செலவு அதிகமாவதைக் கருத்தில் கொண்டு, குடிநீர் சுத்திகரிப்பு நிலையங்கள் அமைக்கப்படுவதில்லை. ஜல்ஜீவன் இயக்கம் தொடங்கப்பட்ட பின்னர், தரமான குடிநீர் வழங்குவதற்கான சுத்திகரிப்பு நிலையங்கள் இத்திட்டத்தின் ஒருங்கிணைந்த பகுதியாகி விட்டன.
இந்த எல்லைப்புற மாநிலத்தில், செரின் கிராமம் மட்டும் எடுத்துக்காட்டாக இருக்கவில்லை. அப்பர் சியாங் மாவட்டத்தின் தல்பிங் கிராமம் மற்றுமொரு உதாரணமாகும். 3,300 அடி உயரத்தில் உள்ள 79 வீடுகளில் மொத்த மக்கள் தொகை 380 ஆகும். சமுதாய அணி திரட்டலுக்கு இது சிறந்த உதாரணமாகும்.
லாங்டிங் மாவட்டத்தில் உள்ள புமாவோ என்ற மற்றொரு கிராமம் 3,900 அடி உயரத்தில் உள்ளது. அருணாச்சலப் பிரதேசத்தின் கிழக்கு எல்லையில் உள்ள இக்கிராமத்தில் , தூய்மை இந்தியா திட்டத்தின் கீழ் கழிப்பறைகள் கட்டப்பட்டுள்ளன. ஆனால், தண்ணீர் விநியோகம் இல்லாத காரணத்தால், அவற்றைப் பயன்படுத்த மக்கள் தயங்கி வந்தனர். தற்போது, அவர்களது வீடுகளுக்கு குழாய் மூலம் தண்ணீர் விநியோகிக்கப்படுவதால், அவர்கள் கழிப்பறைகளை மகிழ்ச்சியுடன் பயன்படுத்தி வருகின்றனர்.
(Visitor Counter : 152
சமூக நிதி மற்றும் அதிகாரமளித்தல் அமைச்சகம்
மத்திய சமூகநீதி மற்றும் அதிகாரமளித்தல் அமைச்சகத்தால் நாளை சைகை மொழி தினம் கொண்டாடப்பட உள்ளது
சைகை மொழி தினம் மத்திய சமூகநீதி மற்றும் அதிகாரமளித்தல் அமைச்சகத்தின் கீழ் உள்ள இந்திய சைகை மொழி ஆராய்ச்சி மற்றும் பயிற்சி மையம் 23 செப்டம்பர் 2022 அன்று  புதுதில்லியில் உள்ள இந்திய சர்வதேச மையத்தில் அமைந்துள்ள சி டி தேஷ்முக் ஆடிடோரியத்தில் கொண்டாடப்பட உள்ளது.
சர்வதேச சைகை மொழி தினமாக செப்டம்பர் 23 அன்று கொண்டாடப்படும் என்று ஐநா அறிவித்ததிலிருந்து ஆண்டுதோறும் செப்டம்பர் 23ம் தேதி அன்று சைகை மொழி தினத்தை இந்திய சைகை மொழி ஆராய்ச்சி மற்றும் பயிற்சி மையம் கொண்டாடுகிறது. விடுதலை பெருவிழா கொண்டாட்டத்தின் ஒரு பகுதியாக, இந்த ஆண்டு சைகை மொழி தினம் மத்திய சமூகநீதிமன்றம் அதிகாரமளித்தல் அமைச்சகம் மூலம் கொண்டாடுவதற்கு உள்துறை அமைச்சகம் ஒப்புதல் அளித்துள்ளது. காதுகேளாதோருக்கு தகவல்களை வழங்குவதன் முக்கியத்துவம் குறித்து பொதுமக்களிடையே விழிப்புணர்வு ஏற்படுத்தும் வகையில், சைகை மொழி தினம் கொண்டாடப்படுகிறது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1861555
தகவல் மற்றும் ஒலிபரப்பு அமைச்சகம்
தொலைக்காட்சியின் பொற்காலத்தை மீண்டும் கொண்டு வர தூர்தர்ஷன் நடவடிக்கை
தூர்தர்ஷன், மக்களவை தொலைகாட்சி மற்றும் மாநிலங்களவை தொலைகாட்சி ஆகிய சேனல்களை கட்டாயமாக ஒளிபரப்ப வேண்டும் என்று மத்திய தகவல் ஒலிபரப்பு அமைச்சகம் அறிவுறுத்தல்
கொரோனா வைரஸ் பெருந்தொற்று காரணமாக நாடு முடக்கநிலையில் உள்ளதை அடுத்து, மக்கள் தங்கள் வீட்டில் மகிழ்ச்சியாக பொழுது போக்க தனது தொலைக்காட்சியின் பொற்காலத்தை மீண்டும் கொண்டு வர தூர்தர்ஷன் நடவடிக்கை எடுத்துள்ளது.
சாணக்கியா, உபனிஷத் கங்கா, சக்திமான், ஸ்ரீமான் ஸ்ரீமதி, கிருஷ்ணா காளி போன்ற தொடர்களை ஏப்ரல் முதல் வாரம் முதல் மறு ஒளிபரப்பு செய்ய உள்ளது.
மேலும், இராமாயணம், மகாபாரதம், பியோம்கேஷ் பக்ஷி, சர்கஸ், ஹம் ஹேன் நா, து தோடா மேன் மைனா போன்ற தொடர்கள் மார்ச் 28, 2020 முதல் மறு ஒளிபரப்பு செய்யப்பட்டு வருகின்றன.
தூர்தர்ஷன், மக்களவை தொலைகாட்சி  மற்றும் மாநிலங்களவை தொலைகாட்சி  ஆகிய சேனல்களை கட்டாயமாக ஒளிபரப்ப வேண்டும் என்று அனைத்து டி.டி.எஹ்ச் மற்றும் கேபிள் ஆப்பரேட்டர்களுக்கு மத்திய தகவல் ஒலிபரப்பு அமைச்சகம் அறிவுரை வெளியிட்டுள்ளது. இதனை மீறுவது, கேபிள் டிவி நெட்வொர்க்ஸ்  சட்டம், 11, 12 மற்றும் 18 ஆகிய பிரிவுகளின் கீழ் தண்டனைக்குரியது.
நேயர்கள் இந்த தொலைக்காட்சி சேனல்களை காண முடியவில்லை என்றால் தங்கள் அருகில் உள்ள தூர்தர்ஷன் தொலைக்காட்சி நிலைய இயக்குனரிடமோ அல்லது ddpb.inform[at]gmail[dot]com என்ற மின்னஞ்சலிலோ புகார் செய்யலாம்.
பாதுகாப்பு அமைச்சகம்
நடுக்கடலில் காயமடைந்த மீனவருக்கு மருத்துவ உதவியளித்த ஐஎன்எஸ் ஆதித்யா
கோவாவிற்கு மேற்கே 75 கடல்மைல் தொலைவில் நின்ற எஃப்.வி.மஹோன்னதன் என்ற மீன்பிடிக் கப்பலிலிருந்து அவசர உதவி கோரி வந்த அழைப்பின்பேரில், அந்த இடத்திற்கு விரைந்த ஐஎன்எஸ் ஆதித்யா கப்பல், படுகாயமடைந்த மீனவருக்கு உரிய நேரத்தில் மருத்துவ உதவி அளித்தது. விபின் என்கிற அந்த மீனவரின் வலது கையில் ஏற்பட்ட காயத்தால், அளவுக்கு அதிகமான ரத்தம் வெளியேறியதன் காரணமாக, ரத்தம்-ஆக்ஸிஜன் அளவு குறைந்து ஆபத்தான நிலையில் இருந்தார்.
உரிய நேரத்தில் சம்பவ இடத்திற்கு விரைந்த ஐஎன்எஸ் ஆதித்யா, காயமடைந்த மீனவருக்கு, அவரது படகில் வைத்தே முதலுதவி சிகிச்சையளித்து, ஆக்ஸிஜனையும் செலுத்தியதுடன், அவரை கப்பலுக்கு கொண்டு வந்தது. படகிலிருந்து வெளியேற்றப்படுவதற்கு முன்பு, விபின் என்கிற அந்த மீனவரின் வலது கை விரல்கள் நசுங்கி, முறிவு ஏற்பட்டிருந்தது. ரத்தப்போக்கைத் தடுக்க அவருக்கு கப்பலிலேயே சிகிச்சையளிக்கப்பட்டு, அவரது ரத்த ஓட்டம் சீராக்கப்பட்டது.
மேலும், அந்தப் படகில் இருநதவர்களுக்குத் தேவையான உணவும் வழங்கப்பட்டதுடன், காயமடைந்த மீனவரின் உடல்நிலை சீரடைந்ததும், அவரது சகாக்கள் இருந்த படகில் விடப்பட்டார்.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரத்துறை சார்பில் சக்ஷம் எனும் கற்றல் மேலாண்மைத் தகவல் முறை அறிமுகம்
மத்திய சுகாதாரம் மற்றும் குடும்பநலத்துறையின் சக்ஷம் எனும் கற்றல் மேலாண்மைத் தகவல் முறையை அத்துறை செயலாளர் திரு ராஜேஷ் பூஷன், அறிமுகம் செய்து வைத்தார். சக்ஷம் என்பது நீடித்த சுகாதார மேலாண்மை குறித்த தரம் உயர்த்தப்பட்ட அறிவாற்றலைக் குறிக்கும் டிஜிட்டல் தளமாகும்.
மருத்துவக் கல்வி சார்ந்த அனைத்து சுகாதார வல்லுநர்களுக்கும் இணையதளம் வாயிலாக பயிற்சி அளிப்பதற்கான தனித்துவம் வாய்ந்த தளமே சக்ஷம் டிஜிட்டல் தளம் ஆகும். இதன் கிராமப்புற ஆரம்ப சுகாதார மையங்கள், பெருநகரங்களில் உள்ள பெருநிறுவன மருத்துவமனைகள், சுகாதார பராமரிப்பு மையங்கள் ஆகியவற்றைச் சேர்ந்த சுகாதார வல்லுநர்களுக்கு பயிற்சி அளிக்க வழிவகை செய்யப்பட்டுள்ளது.
இந்த முறையின் மூலம் இருநூறு பொது சுகாதார மற்றும் நூறு மருத்துவச் சேவைச் சார்ந்த பாடங்களுக்கு இணையதளம் வாயிலாக பயிற்சி அளிக்கப்படுகிறது. சுகாதார வல்லுநர்கள் https://lmis.nihfw.ac.in/ என்ற இணையதள முகவரியில் தங்கள் பெயர்களை முன்பதிவு செய்து கொண்டு பயிற்சி பெறலாம்.
பாதுகாப்பு அமைச்சகம்
இந்தியா-இந்தோனேஷியா-ஆஸ்திரேலியா முத்தரப்பு கடற்பயிற்சியில் இந்திய கடற்படை கப்பல் சஹ்யாத்ரி பங்கேற்பு
இந்திய கடற்படையின் உள்நாட்டில் தயாரிக்கப்பட்ட போர்க்கப்பல் ஐ.என்.எஸ் சஹ்யாத்ரி, இந்தோ-பசிபிக்கில் நிலைநிறுத்தப்பட்டுள்ளது. ராயல் ஆஸ்திரேலிய கடற்படை  மற்றும் இந்தோனேசிய கடற்படையின் கப்பல்கள் மற்றும் விமானங்களுடன் செப்டம்பர் 20 முதல் 21 வரை முதல் முத்தரப்பு கடல்சார் கூட்டாண்மை பயிற்சியில் அந்தக் கப்பல் பங்கேற்றது .
இந்த முத்தரப்பு பயிற்சி மூன்று கடல்சார் நாடுகளுக்கும் தங்கள் கூட்டாண்மையை வலுப்படுத்தவும், நிலையான, அமைதியான மற்றும் பாதுகாப்பான இந்தோ-பசிபிக் பிராந்தியத்தை ஆதரிப்பதற்கான கூட்டுத் திறனை மேம்படுத்தவும் ஒரு வாய்ப்பை வழங்கியது. இந்தப் பயிற்சியில் பங்கேற்ற கடற்படைகள் ஒருவருக்கொருவர் பெற்ற அனுபவம் மற்றும் நிபுணத்துவத்திலிருந்து பயனடைய வாய்ப்பளித்தது. சிக்கலான உத்திகள் மற்றும் வியூகப் பயிற்சிகள், குறுக்கு-டெக் வருகைகள் மற்றும் ஒருங்கிணைந்த ஹெலிகாப்டர்களின் குறுக்கு-டெக் தரையிறக்கங்கள் ஆகியவை பணியாளர்களுக்கு பயிற்சியளிப்பதற்கும் ஒருவருக்கொருவர் செயல்திறனை மேம்படுத்துவதற்கும் நடத்தப்பட்டன.
உள்நாட்டில் வடிவமைக்கப்பட்டு தயாரிக்கப்பட்ட புராஜெக்ட் -17 வகுப்பு மல்டிரோல் ஸ்டெல்த் போர்க்கப்பல்களின் மூன்றாவது கப்பலான ஐ.என்.எஸ் சஹ்யாத்ரி, மும்பையின் மசாகான் டாக் லிமிடெட்டில் கட்டப்பட்டது, இது கேப்டன் ராஜன் கபூரால் வழிநடத்தப்பட்டது.
பாதுகாப்பு அமைச்சகம்
பிரதேச ராணுவ தினத்தை இந்திய இராணுவம் கொண்டாடியது
தனது 72-வது நிறுவன தினத்தை 2021 அக்டோபர் 9 அன்று பிரதேச ராணுவம் கொண்டாடியது. இந்த நிகழ்வின் போது, தங்கள் இன்னுயிர்களை தியாகம் செய்த அஞ்சா நெஞ்சர்களுக்கு பிரதேச ராணுவத்தின் தலைமை இயக்குநர் லெப்டினென்ட் ஜெனரல் பிரீத் மொஹிந்திர சிங் தேசிய போர் நினைவகத்தில் அஞ்சலி செலுத்தினார். இந்த தினத்தை குறிக்கும் விதமாக நாடு முழுவதும் பல்வேறு நிகழ்ச்சிகள் நடைபெற்றன.
1948 ஆகஸ்ட் 18 அன்று பிரதேச ராணுவ சட்டம் இயற்றப்பட்டதில் இருந்து தனது தற்போதைய நிலைக்கு பிரதேச ராணுவம் வந்தது. தொடக்கத்தில், காலாட்படை, ஆயுதமேந்திய வீரர்கள், வான் பாதுகாப்பு படை, சமிக்ஞைகள், விநியோகம் மற்றும் இதர பிரிவுகளை பிரதேச ராணுவம் கொண்டிருந்தது. 1949 அக்டோபர் 9 அன்று முதல் கவர்னர் ஜெனரலான திரு சி ராஜகோபாலாச்சாரியாவால் முறையாக நிறுவப்பட்டதில் இருந்து, பிரதேச ராணுவ நாள் கொண்டாடப்பட்டு வருகிறது.
மண்ணின் மைந்தர்கள் எனும் தத்துவத்தின் அடிப்படையில் அமைந்த ஹோம் அண்ட் ஹார்த் படைப்பிரிவுகளை தவிர, இந்திய ராணுவத்தின் பல்வேறு பிரிவுகளில் பிரதேச ராணுவத்தின் அலகுகள் இணைந்துள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762397
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
சத்தீஸ்கர் நவா ராய்ப்பூரில் புதிய மத்திய அலுவலக கட்டிடம்: அமைச்சர் திரு ஹர்தீப் சிங் பூரி தொடக்கம்
சத்தீஸ்கர் நவா ராய்ப்பூரில், புதிய மத்திய அலுவலக கட்டிடத்தை, மத்திய வீட்டு வசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரி இன்று காணொலி காட்சி மூலம் தொடங்கி வைத்தார்.
இந்த கட்டிடத்தை மத்திய பொதுப் பணித்துறை ரூ.66.91 கோடி செலவில் கட்டியது. இதில் மத்திய அரசின் 15 துறைகள் உள்ளன. இதன் மூலம் ஆண்டுக்கு ரூ.4 கோடி வாடகை மிச்சப்படுத்தப்பட்டுள்ளது.
இந்நிகழ்ச்சியில் பேசிய மத்திய அமைச்சர் திரு ஹர்தீப் சிங் பூரி, பசுமை மற்றும் எரிசக்தி சேமிப்பு அம்சங்களுடன் இந்த அலுவலக கட்டிடத்தை மத்திய பொதுப்பணித்துறை உருவாக்கியதை அமைச்சர் பாராட்டினார். இதில் 100 கிலோ வாட் திறனுள்ள சூரிய மின்சக்தி தகடுகள் கட்டிடத்தின் கூரை மேல் பொருத்தப்பட்டுள்ளன. கட்டிடம் முழுவதும் எல்இடி விளக்குகள் பொருத்தப்பட்டுள்ளன. மழைநீர் சேமிப்பு வசதிகளும் செய்யப்பட்டுள்ளன.
நாட்டின் கட்டமைப்புகளை உருவாக்குவதில், மத்தியப் பொதுப் பணித்துறை கடந்த 167 ஆண்டுகளாக, முக்கிய பங்காற்றியுள்ளது என அமைச்சர் கூறினார்.
கடந்த 7 ஆண்டுகளில், மத்திய பொதுப் பணித்துறை தரமான கட்டிடத்தில் மட்டும் கவனம் செலுத்தாமல், குறித்த காலத்தில் பணிகளையும் முடித்துள்ளது. நவீன கட்டிட தொழில்நுட்பங்களையும், சுற்றுச்சூழல் நிலைத்தன்மையுடன் கூடிய உள்ளூர் பொருட்களையும் பயன்படுத்தும்படி மத்திய அமைச்சர் திரு ஹர்தீப் சிங் பூரி வலியுறுத்தினார்..
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749516
பாதுகாப்பு அமைச்சகம்
வழிநடத்தி செலுத்தப்படக் கூடிய குண்டுகள் சோதனை வெற்றி
உள்நாட்டிலேயே தயாரிக்கப்பட்ட விமான எதிர்ப்பு இலகுரக வெடிகுண்டு  வெற்றிகரமாக சோதிக்கப்பட்டது. இந்த சோதனை ஓடிஸா மாநிலம் சந்திப்பூரில் உள்ள ஐ.டி.ஆர்-ன் சோதனை சரக்கு இந்திய விமானப்படை விமானம் மூலம் நடத்தப்பட்டது. போர்விமானம் மூலம் செலுத்தப்பட்ட இந்த வெடிகுண்டு துல்லியமான வழிசெலுத்தல் முறை மூலம் வழிநடத்தி செலுத்தப்பட்டு, 70 கிமீ தூரத்திலுள்ள இலக்குகளை மிக துல்லியமாக அடைந்தது. மொத்தமாக மூன்று சோதனைகள் நடத்தப்பட்டன.
அவை வெவ்வேறு சூழ் நிலைகள் மற்றும் இலக்கு எல்லைகளைக் கொண்டு நடத்தப்பட்டன. இவை அத்தனையும் வெற்றிகரமாக நடந்தன. பாதுகாப்பு ஆராய்ச்சி மேம்பாட்டு வளம் DRDO – வின் இம்ரத் ஆராய்ச்சி மையம் டிஆர்டிஒ-வின் மற்ற ஆய்வு கூடங்கள், இந்திய விமான படையுடன் இணைந்து இந்த வழிகாட்டிச் செல்லக்கூடிய வெடிகுண்டினை தயாரித்துள்ளது.
இந்த வெற்றிகரமான சோதனைக்காக டிஆர்டிஒ விஞ்ஞானிகள் மற்றும் இந்திய விமான படையினருக்கு மத்திய பாதுகாப்பு துறை அமைச்சர் திருமதி. நிர்மலா சீதாராமன் வாழ்த்து தெரிவித்துள்ளார். பாதுகாப்பு ஆய்வு மற்றும் மேம்பாட்டு துறை செயலரும் டிஆர்டிஒ-வின் தலைவருமான திரு. எஸ். கிறிஸ்டோபர் குழுவிற்கு வாழ்த்து தெரிவித்தார். மேலும் இந்த ஸாவ் குண்டுகள் விரைவில் ஆயுதப்படைகளில் சேர்க்கப்படும் என்றார். ஏவுகணைகள் மற்றும் பாதுகாப்பு முக்கியத்துவத் திட்ட அமைப்பின் தலைமை இயக்குநர் டாக்டர் ஜி. சத்தீஸ் ரெட்டி இந்த வெடிகுண்டினை தயாரித்தல் உள்நாட்டு உற்பத்தி திறனில் முக்கிய மைல் கல்லாக அமையும் என்று கூறினார்.
அறிவியல் மற்றும் தொழில்நுட்பத்துறை
தொழில்முனைவோர் இருப்பிடத்தை சித்தரிக்கும் என்ஐடிஎச்ஐ-இஐஆர் சிற்றேடு தொடங்கப்பட்டது
புதுமைகளை மேம்படுத்துதல் மற்றும் கட்டுப்பாடுடன் பயன்படுத்துதல் குறித்த தேசிய செயல் திட்டத்தின் கீழ் தொழில்முனைவோர் இருப்பிடத்தை  சித்தரிக்கும் \சிற்றேடு ஒன்றை மத்திய அறிவியல் மற்றும் தொழில்நுட்பத்துறை செயலாளர் பேராசிரியர் திரு.அசுதோஷ் சர்மா என்ஐடிஎச்ஐ-இஐஆர் குடும்பத்தினரின் தேசிய ஒருங்கிணைப்பு விழாவில் தொடங்கி வைத்தார்.
"என்ஐடிஎச்ஐ-இஐஆர் திட்டம், கூட்டுறவு செயல்முறைகளை புதுமையாக மாற்றியமைப்பதற்கான ஒரு எடுத்துக்காட்டாகும், இது பயனுள்ளதை சாத்தியமாக்கும் என்று அறிவியல் மற்றும் தொழில்நுட்பத்துறை செயலாளர் . பேராசிரியர் திரு. அசுதோஷ் சர்மா, தெரிவித்தார். அறிவியல் மற்றும் தொழில்நுட்பத்துறையின் என்ஐடிஎச்ஐ- தொழில் முனைவோர் இருப்பிட  திட்டத்தின் தேசிய அமலாக்க பங்குதாரரான செயலாக்க மையம் ஏற்பாடு செய்திருந்த நிகழ்ச்சியில் இந்த கருத்தை அவர் வெளியிட்டார். . .
என்எஸ்டிஇடிபி அமைப்பின் தலைவர் டாக்டர் அனிதா குப்தா, பேசுகையில் என்ஐடிஎச்ஐ-இஐஆர் திட்டத்தின் வெற்றியை விரிவாக எடுத்துரைத்தார், இஐஆர் திட்டத்தின் இரண்டு பதிப்புகள் பெரும் தாக்கங்களை வெளிப்படுத்தி இருப்பதாகவும் , இதன் விளைவாக 65 சதவிகிதம் தொடக்க நிறுவனங்களாக மாற்றப்பட்டுள்ளதாகவும் அவர் குறிப்பிட்டார்.
மேலும் விவரங்களுக்கு, https://pib.gov.in/PressReleseDetail.aspx?PRID=1650688
நாடாளுமன்ற விவகாரத்துறை அமைச்சகம்
நாடாளுமன்ற மழைக்கால கூட்டத்தொடர் முன்னேற்பாடுகளை மத்திய அமைச்சர் அர்ஜுன் ராம் மேக்வால் ஆய்வு செய்தார்
நாடாளுமன்ற விவகாரங்கள் மற்றும் கலாச்சாரத்துறை இணையமைச்சர் திரு அர்ஜுன் ராம் மேக்வால் விரைவில் நடைபெற உள்ள நாடாளுமன்ற மழைக்கால கூட்டத்தொடர் குறித்த முன்னேற்பாடுகளை பல்வேறு அமைச்சகங்கள்/ துறைகளின் செயலர்கள் மற்றும் மூத்த அதிகாரிகள் உடன் ஆய்வு செய்தார். இந்த மழைக்கால கூட்டத்தொடர் 18 அமர்வுகளாக 26 நாட்கள் நடக்கவுள்ளது. இந்த கூட்டத்தில் கலந்துகொண்ட மூத்த அதிகாரிகள், தங்களது அமைச்சகங்கள் பற்றிய அவை நடவடிக்கைகள் குறித்த தங்களது ஆலோசனைகளை வழங்கினர்.
இதேபோல், இந்த கூட்டத்தின் முன்னேற்பாடாக கடந்த ஜூலை 4ம் தேதி அன்று நாடாளுமன்ற விவகாரங்கள் அமைச்சகத்தின் அதிகாரிகள் கலந்துகொண்ட அக்கூட்டத்தில் பல்வேறு அமைச்சகங்கள் அளித்துள்ள கோரிக்கைகள் குறித்து விவாதிக்கப்பட்டது.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இந்தியக் கட்டுமானத் தொழில்நுட்ப நிகழ்வில் பிரதமர் உரையாற்றினார்.
விஞ்ஞான் பவனில் இன்று  நடைபெற்ற இந்தியக் கட்டுமானத் தொழில்நுட்ப நிகழ்வில் பிரதமர் திரு நரேந்திர மோடி உரையாற்றினார்.
ஒவ்வொரு குடும்பத்திற்கும் ஒரு வீடு என்கிற கனவு நனவாவதை நோக்கிய மத்திய அரசின் உறுதிக்குப் பிரதமர் அழுத்தம் கொடுத்தார்.
இந்தியாவில் அதிவேகமாக நகர்மயம் உருவாகும் நிலையில் உலக அளவிலான வீட்டு வசதி தொழில்நுட்பத்தின் தேவை உணரப்பட்டுள்ளது என்று பிரதமர் கூறினார். பிரதமர் வீட்டுவசதித் திட்டம், ஹ்ருதய், அம்ருத் உள்ளிட்ட பல திட்டங்களின் செயல்பாடுகள் வீட்டு வசதிப் பிரிவில் மாற்றம் கொண்டு வருவதாக உள்ளன என்று அவர் தெரிவித்தார். மாறுபட்ட புவித் தன்மைகளுக்கு ஏற்ப தொழில்நுட்பத்தைப் பயன்படுத்துவதும் ஒரு சவாலாக இருக்கிறது என்று அவர் குறிப்பிட்டார்.
குறைந்த செலவில் வீட்டு வசதி, மனை வணிகப் பிரிவு, திறன் மேம்பாடு, வீட்டு வசதித் தொழில்நுட்பம் ஆகியவற்றுக்கு மிகுந்த முக்கியத்துவம் அளிக்கப்படுகிறது என்று பிரதமர் கூறினார்.
2022-க்குள் ஒவ்வொரு இந்தியனும் முறையான வீட்டு வசதியைப் பெற வேண்டும் என்ற தமது கனவை வலியுறுத்திக் கூறிய பிரதமர், இந்த காலகட்டத்திற்குள் 1.3 கோடி வீடுகள் கட்டப்படவுள்ளன என்றார். ஏழை எளிய மக்களுக்கு உதவி செய்து திறமைகளை விரிவுப்படுத்த ஒவ்வொருவரும் ஒருங்கிணைந்து பணியாற்ற அவர் அழைப்பு விடுத்தார்.
வரி மற்றும் இதர சலுகைகள் மூலம் மக்கள் வீடுகள் வாங்குவதையும் தமது அரசு எளிதாக்கி வருகிறது என்று பிரதமர் கூறினார். மனை வணிக  சட்டம் வீடு கட்டுவோர் இடையே பயனாளிகளுக்கான நம்பிக்கையை அதிகரிக்கச் செய்து, மனை வணிகப் பிரிவில் வெளிப்படைத் தன்மையைக் கொண்டு வந்துள்ளது என்று அவர் தெரிவித்தார். பெரும் எண்ணிக்கையில் திறமையான மனிதவளம் குறிப்பாக ஊரகப் பகுதிகளில் உருவாக்கப்பட்டுள்ளது என்று அவர் குறிப்பிட்டார். கட்டுமானத் துறையில் தற்போது பேரழிவுகளில் தாக்குப்பிடிப்பது எரிசக்தித் திறன், உள்ளூர் கண்டுபிடிப்பு ஆகியவற்றுக்கு பெரும் கவனம் செலுத்தப்படுவதாக அவர் தெரிவித்தார்.
உலக வீட்டு வசதித் தொழில்நுட்ப சவால் என்ற அமைப்பு இந்தியாவின் கட்டுமானத்தில் சர்வதேச தரத்திற்கு சூழலியலை மேம்படுத்த உதவும் என்று பிரதமர் கூறினார். ஏப்ரல் 2019 முதல் மார்ச் 2020 வரையிலான காலம் கட்டுமானத் தொழில்நுட்ப ஆண்டாக கடைபிடிக்கப்படும் என்று அவர் அறிவித்தார்.